section_heading: Povijest
paragraph_text: Selo se prvi put spominje oko 1600. godine kada je diobom došlo pod vlast zagrebačkoga biskupa. U 18. stoljeću biskup Galjuf ondje je imao svoj dvor. Današnja kasnobarokna kurija građena je 1785. godine, kao sjedište biskupskoga majura. Prizemlje i kat zgrade nadsvođeni su bačvastim svodovima. Ondje je godine 1846. osnovano Hrvatsko-slavonsko šumarsko društvo, koje je predhodnik današnjem Hrvatskom šumarskom savezu. Prije i nakon 2. svjetskog rata ondje je bila seoska škola a zatim je općina uselila razne socijalne obitelji. Nakon odlaska posljednjih stanara sredinom 90-ih zgrada je prepuštena propadanju i devastaciji. U blizini su ostaci nekada uzornog parka i drvoreda jablanova a duga zidana staja i vodotoranj zapadnije od kurije, potječu iz kraja 19. stoljeća. U selu je kapelica Sv. Florijana iz 1907. godine i nekoliko vrijednih objekata seoske tradicijske arhitekture.